Captain America 2: Ο Στρατιώτης του Χειμώνα (soundtrack)

Το Captain America: The Winter Soldier (Original Motion Picture Soundtrack) αποτελεί το soundtrack άλμπουμ της ταινίας Captain America 2: Ο Στρατιώτης του Χειμώνα των Marvel Studios και του οποίου τη μουσική συνέθεσε ο Χένρι Τζάκμαν. Κυκλοφόρησε από την Hollywood Records την 1η Απριλίου 2014.

 Σε συνέντευξή του τον Ιούνιο του 2013, ο Χένρι Τζάκμαν ανακοίνωσε επίσημα πως θα ήταν αυτός που θα συνέθετε τη μουσική της ταινίας Captain America 2: Ο Στρατιώτης του Χειμώνα. Αφού πέρασε περίπου έξι μήνες συνθέτοντας τη μουσική για την ταινία, ο Τζάκμαν ηχογράφησε το άλμπουμ στα Air Studios στο Λονδίνο στα τέλη του 2013.Σχετικά με τη μουσική, ο Τζάκμαν είπε: «...είναι 50% παραγωγή και όλα τα κόλπα που έμαθα όλα αυτά τα χρόνια στη μουσική βιομηχανία, αλλά είναι επίσης αυτό το είδος ένεσης που εμπεριέχει συμφωνική, θεματική, ηρωική μουσική, και όλα μαζί ενώνονται κάπως σε ένα μιούζικαλ και, ελπίζω, συνεκτικό κομμάτι».Παρόλο που στην αρχή της ταινίας περιλαμβάνονται μουσικά θέματα από την ταινία Ο Πρώτος Εκδικητής: Captain America και τα οποία συνέθεσε ο Άλαν Σιλβέστρι, αυτά τα θέματα δεν συμπεριλήφθηκαν στο soundtrack άλμπουμ του Στρατιώτη του Χειμώνα. Όλη η μουσική είναι από τον Χένρι Τζάκμαν, όπως και η εκτέλεση, εκτός στα κομμάτια 19 & 20. Η μουσική επένδυση της ταινίες έλαβε γενικά αρνητικές κριτικές από τους κριτικούς, με τις επικρίσεις να εστιάζονται προς την υπερβολική χρήση ηλεκτρονικών ήχων από τον Τζάκμαν και την απουσία των μουσικών θεμάτων από τον Πρώτο Εκδικητή, τα οποία είχε συνθέσει ο Άλαν Σιλβέστρι. Ο Γιορν Τιλνές, γράφοντας για το Soundtrack Geek, απέρριψε τη μουσική επένδυση της ταινίας χαρακτηρίζοντάς την «παράξενη» και δηλώνοντας: «Αυτό που ήθελα ήταν τη μουσική επένδυση του Σιλβέστρι + προσθήκη σκληρότητας, αλλά αντί αυτού, έλαβα κάτι παράξενο. Ακόμα κι αν δεν ήταν αυτό που ανέμενα, θα εξακολουθούσε να είναι παράξενο για μένα και απλά δεν μου αρέσει τόσο πολύ». Ο Τζέιμς Σάουθολ από το Movie Wave είπε πως το άλμπουμ «ξεκινάει άσχημα και όσο προχωράει γίνεται ακόμα χειρότερο», καταλήγοντας να το βαθμολογήσει με 0/5. Ο Τζόναθαν Μπρόξτον από το Movie Music UK αποκάλεσε τη μουσική επένδυση: «μία από τις πιο τετριμμένες, χωρίς θέμα, συναισθηματικά άγονες μουσικές επενδύσεις που είχα την ατυχία να ακούσω εδώ και αρκετά χρόνια. Οι λέξεις «κλισέ» και «πολύ γενικό» θα μπορούσαν να εφευρεθούν ειδικά για αυτή τη μουσική επένδυση, η οποία παίρνει όλα τα χειρότερα στοιχεία της σύγχρονης μουσικής επένδυσης ταινιών και τα ενισχύει εκατό φορές, αποπνέοντας έλλειψη συνεκτικών μουσικών ιδεών, ανεξάρτητης ταυτότητας και μουσικής εφευρετικότητας».Η μουσική επένδυση επικρίθηκε επίσης έντονα για την ομοιότητά της με τη δουλειά του συνθέτη Χανς Ζίμμερ, με τον Μπρόξτον να λέει: «Το μουσικό θέμα του Τζάκμαν είναι τόσο ακαθόριστο που θα μπορούσε να προέρχεται από οποιαδήποτε ταινία με υπερήρωες ή ταινία δράσης των τελευταίων 20 χρόνων. Ο ρυθμός δράσης και τα κρουστικά πρότυπα που χρησιμοποιεί ο Τζάκμαν ακούγονται όπως όλους τους ρυθμούς δράσης και τα κρουστικά πρότυπα που χρησιμοποίησε ο Χανς Ζίμμερ την περασμένη δεκαετία». Ο Σάουθολ αναρωτήθηκε: «Πότε θα αποκτήσουν οι παραγωγοί ταινιών το θάρρος να απορρίπτουν αυτού του είδους τις προσεγγίσεις στις ταινίες τους - πότε θα πουν 'όχι ευχαριστούμε, δεν θέλουμε να ακούγεσαι σαν ένας κακός μιμητής του Χανς Ζίμμερ, θέλουμε να ακούγεσαι σαν εσένα'».Ο Κάλουμ Χόφλερ από το Entertainment Junkie έγραψε μια αρνητική κριτική σημειώνοντας: «Παρά τις ένδοξες στιγμές αυτής της μουσικής επένδυσης, ο Στρατιώτης του Χειμώνα ενδίδει σε απαίσια, ασυγχώρητη μουσική, η οποία δεν αξίζει καθόλου τον χρόνο σου και το πιο σημαντικό, τα χρήματά σου». Βαθμολόγησε τελικά το άλμπουμ με 4.2/10.